ཉེ་ཆར་བོད་རང་བཙན་གྱི་ཚོགས་འདུ་ཟེར་བ་ཞིག་ཚོགས་ཏེ་ཚོགས་ཞུགས་པ་ལ་ལས་ངོ་རྒོལ་གྱི་སྐད་དང་པོ་དེ་རང་གཞུང་ལ་རྒྱག་དགོས་ཟེར་སོང་།ཅང་མ་འགོར་བར་ལྷོ་ཕྱོགས་ཀྱི་ས་གནས་ཤིག་གི་གཞོན་ནུའི་ཚོགས་གཙོ་ཡིན་ཟེར་མཁན་ཞིག་གིས་དངོས་གནས་སྐད་དང་པོ་དེ་བརྒྱབ་བྱུང་།སྐད་དང་པོ་དང་གཉིས་པ་གང་ཡིན་ཀྱང་རྒྱག་ཐུབ་ན་རྒྱ་གཞུང་ལ་རྒྱག་དགོས་སྙམ།བོད་ལ་བཙན་གནོན་བྱེད་མཁན་དེ་རྒྱ་གཞུང་ཡིན་པ་ལས་རང་གཞུང་ག་ལ་ཡིན།མི་བེད་སྤྱོད་གཏོང་སྟངས་འདི་འདྲ་ཞིག་ཡིན་ལ།གཞོན་ལྷན་ལ་ད་ལྟ་ཁ་རྨས་ཕོག་ཚུལ་ཡང་མི་འདྲ་ཞིག་ཡིན་པ་འདྲ།དེང་སང་བྱས་རྗེས་ཡོད་མེད་དང་ཁུངས་འཁྱོལ་མིན་འདྲ་མིན་ཞིག་གིས་རང་བཙན་བཤད་ཀྱི་ཡོད་ཅིང་།མང་ཚོགས་ནང་རང་བཙན་བཤད་བཤད་ཐམས་ཅད་གཞོན་ལྷན་ཡིན་པར་ངོས་འཛིན་བྱེད་ཀྱི་འདུགའདི་འདྲ་ཞིག་གིས་གཞོན་ལྷན་ལ་སྐྱོན་བརྗོད་ཕོག་གི་ཡོད་དམ།གང་ལྟར་ད་ལྟ་སྤྱི་ཚོགས་ནང་གཞོན་ལྷན་ལ་རྒྱབ་སྐྱོར་ཆུང་དུ་འགྲོ་བཞིན་པའི་རྣམ་པ་ཞིག་མངོན་གྱི་འདུགགཞན་དག་ཅི་བྱེད་ན་བྱེད་དུ་ཆུག་ཀྱང་གཞོན་ལྷན་གྱི་ནུས་པ་ཆུང་དུ་སོང་ན་བོད་དོན་འཐབ་རྩོད་ཀྱི་ནུས་པ་ཆུང་དུ་འགྲོ་བའི་སེམས་ཁྲལ་སླེབས་མཁན་ང་རང་གཅིག་པུ་ཡིན་མི་སྲིད་སྙམ།